JohanHeinsen/ENO huggingface dataset:
Viborger Samler, 1801-01-19
Paris den 30 Decbr. Senatet har skienket 3000 Franker til de trængende, der have taget Skade, ved Mordmaskinen i Nicaise=Gaden. Banken, Præfecturerne, nogle private og militaire have og givet endeel. Consul Bonaparte har befalet en Commission at undersøge den skeete Skade, og ladet de sprungne Vinduesruder indsætte paa offentlig Bekostning. Politiepræfecten regner de derved dræbte for 5 og de saarede for 26; men man troer der ere flere. J et nærliggende Kaff huus fløi det meste Skraae; Møblerne bleve spolierte baade i dette og de andre Naboehuse. Krikkens Eier har meldt sig: det er en Hyrekudsk, og han siger, at nogle ubekiendte leiede den for 6 Livrer og for ei at miste den, lod han sin Dreng følge med. (Der var rigtig nok en Dreng med, som Morderne lode vide, naar han skulle forlade Karren) Den. ne Hyrekudsk er og arresteret, for at sammenholde hans Udsagn med Forbrydernes. Blandt de siden den 24de arresterede ere: Mehre, Santhonax, Barrere, Lecointre fra Versailles, Antonelle og den berygtede Kaffeskienker Chretien; to andre ere og heftede, som i det de d. 24de gik over den nye Broe, sagde: "nu er Tiden; snart faae vi Knaldet at høre. Adskillige, der siden ere fundne druknede i Sejnefloden, mener man have været Mordets Deeltagere og have straffet sig selv. General Dugua, Præfect i Calvados Departem. havde, som noget mærkeligt, ladet Politiet vide, at der den 24de ville forefalde Uroligheder her i Paris. Ligesom man mener, at kun ægte Jakubinere have staaet for dette grusomme Anlæg, saa paastaaer man og, at de have lovet deres Medhielpere, at de, naar Bonaparte var mordet, skulle have faaet Lov til at plyndre Operahuset (hvor især Damerne den Aften vare udspækkede med Juveler, der i de forgangne Dage overalt vare opkiøbte) og dernæst skulle baade de tilbagekomne Præster, de Fornemme og Embedsmændene have været myrdede og Baboeufs Directorium været proklammeret. Talot, som og blev arresteret, sprang fra Politiet; men de indhentede ham igien, smede ham i Gadeskarnet og bandt ham. Under denne Forretning tilstod han: at han var een af Hovedmændene for Anslaget og sagde tillige "at han forbandede den 9de November 1799, og ville, saalænge han kunde drage sin Aande, giøre alt sit til at rydde dens Ophavsmand, (Bonaparte) af Vesen.
Viborger Samler, 1801-01-19
De mange, der i Taler have lykønsket Bonaparte til hans Redning, har han forsikret: at Forbryderne, efterdi de ei allene søgte at skade hans Person, men hele Republiken og Naboerne skulle snart og exemplarisk vorde afstraffede.
Viborger Samler, 1801-01-19
Over de forhen grebne Mordere Bildhugger Corachi, Demerville, Arena, Diana, Famey, Dethe, Lavigne, Topineau og Lebrun har den nedsatte Jury givet den Kiendelse: "at de ere skyldige til at komme under Anklage.
Viborger Samler, 1801-01-19
Fra Rhinarmeen ere komne saa gunstige Efterretninger, at Statspapirerne baade søges meget og ere stegne 6 Procent. Man anseer Præliminærfreden med Østerrig, an, som sluttet og venter paa, at den snart ratificeres. De nyeste officielle Beretninger ere fra General Desolles den 20de Decbr. i Hovedqvarteret; Welle; de anmelde den franske Armees Fremrykken i den østerrigske Kreds og tillige følgende Erobringer: Ved Neumark 4 Kanoner og 600 Fangne, ved Vocklabrück ere 1000 Fangne, (hvoriblant 600 Ryttere og General Loper) af Uhlaner, Rødmantier 7 a 800 Mand, hvoriblandt Fyrst Lichtenstein og 3 Kanoner, paa Veien til Linz 200 Fangne, paa Veien til Wells, 300 Fangne. Den 20de 7 til 800 Fangne. (Siden Feldttogets Aabning regnes der, at de keiserl. have mistet i denne korte Tid 120 Kanoner og 19000 Fangne.)¬
Viborger Samler, 1801-01-19
J Genua er nylig, uagtet Engellænderne blokere Havnen, indkommen en Deel Ladninger Korn.
Viborger Samler, 1801-01-19
J Carmeliterkirken har Præsten Pancemont siungen et Te Deum for Bonapartes Frelse og Præsten Bernier (forhen Chouanchef) holdt i samme Anledning en rørende Tale. Den 1ste Januar skal holdes en Takkefest, i Anledning af det 19de Aarhundredes Begyndelse.
Viborger Samler, 1801-01-19
Mayland d. 23 Decbr. Den 18de og 19de brækkede det franske Hovedqvarteer hastig op fra Brescia for at nærme sig de keiserl., der ere gangne over Mincio. Et østerrigsk Korps understøttet af 8000 Jnsurgentere ere fra Ancona rykkede mod Arrtzzo og have besat den.
Viborger Samler, 1801-01-19
London d. 30 Decbr. General Pultenen er med sin Adjutant kommen fra Lissabon hertil. De Depescher der herfra ere sendte til Berlin, siges at skulle indeholde Forslage til Tvistighedernes Bilæggelse med Rusland under Kongen af Preussens Mægling. Man siger og, at General Craig skal med 10,000 Md. seile fra Ostindien til det røde Hav, for at angribe Suez, imens Gener. Abererombie bruger sine 15000 Mand i Ægypten.
Viborger Samler, 1801-01-19
Kornpriserne ere i forrige Uge faldne anseelig paa nogle Steder i Landet.
Viborger Samler, 1801-01-19
Wien den 31te Decbr. Det er offentlig ved Grev Lehrbach gjort bekiendt, at Vaabenstilstanden d. 25 Decbr. er sluttet med de franske paa 30 Dage med en Opsigelsestid desuden af 15 Dage; men alle og enhver ere tillige erindrede om Vigtigheden af, i denne Tid at berede sig desto kraftigere til Krigen, hvis Freden da ikke kunne komme i Stand. Den almindelige Bevæbning fortsættes altsaa ligefuldt. Den keiserlige Familie og Arkiverne blive her; men enhver Fremmed maae, efter den forrige Ordre, forlade Wien.
Viborger Samler, 1801-01-19
J Jtalien mener man og der aftales en Vaabenstilstand. Fra Jtalien melder Hoftidenden: at de franske den 19de Decbr. have angrebet den keiserlige Avantgarde ved la Voeta, Monte Oliveto og Goito; men bleve med meget Tab drevne tilbage og mistede 200de Fangne.
Viborger Samler, 1801-01-19
Regensburg d. 1ste Januar. Den sluttede Vaabenstilstand indeholder 17 Punkter, der fastsætter en nye Linie mellem begge Armeerne fra Vestfalen af til Bayersdorf i Franken, og derfra forbi Erlangen, Nürnberg, Neumark, Regensburg, den høire Donaubred til Erlafloden, endelig fra Erlas Udspring og ver Gaming, Kogelbach &c. til Leoben, derfra til den venstre Bred af Floden Muhr o. s. fr. til Linz, Brixen, Boxen o. s. v. over Bormio til Veltelin, hvor den franske Armee i Jtalien forenes med Rhinarmeen. De franske besætte denne Linie og de keiserlige maae, hvor Donau ikke er imellem, holde sig en Miil fra Linien. Derforuden leveres de franske Fæstningerne Würtburg, og Braunau; i Tyrol Kufstein og Scharnitz samt Biergpassene Finstermüntz og Nanders. Fæstningerne i Tyrol skulle de franske levere i samme Stand tilbage, hvis Freden under nærværende Vaabenstilstand sluttes uden nye Fjendtligheder.
Viborger Samler, 1801-01-19
Augsburg d. 2 Januar. Overgeneral Moreau reed med sit Generalitet og Generalstaben i stor Galla til Erkehertug Carls Hovedqvarteer i Crems 2den Juledag, Grev Colloredo, Saurau og Lehrbach vare der og C. H. Carl forlægger sine Tropper vidt fra hinnanden og vil have sit Hovedqvarteer, Schønbrun, havde han ej kommet til Armeen, var den ventelig reent opløst.
Viborger Samler, 1801-01-19
Paris d. 2den Januar. Man vedbliver endnu at fængsle Deeltagere i Mordkomplottet; der ere nu i alt omtr. 80 arresterede i Temple og Conciergeriet. Bottot, Exdirector Barras Sekretair, er deriblant; ja man mener endog, at Barras selv er arresteret. Man taler og om, at der skal udnævnes Bonaparte en Successor, imens han endnu lever, paa det at Republiken, ifald han pludselig kom af Dage, ej skulde være en Bold for forskiellige Partier; General Moreau, Carnot og Talleyrand nævner man at være paa Valg, dertil.
Viborger Samler, 1801-01-19
Konsul Bonaparte har selv, ledsaget af en talrig Garde, været i Nicaisegaden, og tilsagt dem der toge Skade, Understøttelse. Til adskillige Embedsmænd der bade ham, ikke oftere at vove sig i saadan Fare, sagde han "Jeg er Soldat; jeg kiender ingen Fare og min Post er netop der, hvor man trodser den. Den Aften maatte jeg paa Komoedie, thi hele Paris var den i Stads forsamlet og der var en fremmed Minister (Sprengporten) som man i Følge Politiken, maatte vise en alimrende Forsamling."
Viborger Samler, 1801-01-19
Adskillige af de forrige Rygter om Morderskuddet ere saaledes at berigtige. Hesten tilhørte ingen Hyrekudsk, men en Vaskerkone, der for 5 Livrer leiede dem den og gav sin 11 Aars Søn med. Drengen blev et sørgeligt Offer for sin Troskab; han er borte. 10 Mennesker ere uden Haab til Livet af de saarede og man regner, at 60 ere let blesserede. Fortællingen om de 2, der bleve arresterede fordet de sagde paa den ny Broe, er og falsk. Derimod fortælles, at der i et Værelse i Nicalsegaden sprang 29 Skilderieglas ved Knaldet; men det 30te som netop var for Bonapartes Portrait, blev heelt.
Viborger Samler, 1801-01-19
Man har givet en Benesice-Komoedie for de i denne Anledning dræbtes Enker og Børn, og ved Politiepræfecten er der subskriberet over for 10000 Franker til dem, som fik Skade.
Viborger Samler, 1801-01-19
Man har nu overleveret Konsulerne Planer til en Nationalkolonne, efter Kunstner Moreaus Tegning. den er 210 Fod høj. 399 Tegninger have desuden varet indleverede; men denne har faaet Præmie.
Viborger Samler, 1801-01-19
Fra Armeerne har Regieringen intet bekiendtgjort, dog veed man, at Vaabenstilstanden er sluttet og troer sikkert, at Bonaparte har givet endelig Svar paa Kejserens hertil sendte Fredsforslag. J Luneville er man derfor ret glade; da man spaaer sig en talrig og langvarig Fredskongres.
Viborger Samler, 1801-01-19
Den franske Armee i Jtalien regner man, siden Macdonald forenede sig med den, for at være 140000 Mand.
Viborger Samler, 1801-01-19
Borger Pouchet har beregnet, at den franske Soemagt fra 1689 til 1789, har kostet 3904 Millioner Liver. Til Maas og Scheldefloden ere sendte flere bevæbnede franske Skibe, for at holde Snushanerne derfra og hindre Udførselen af Kornvahre.
Viborger Samler, 1801-01-19
Wien d. 2 og 3 Januar. Hoftidenden melder, at der Juledag den 25 December er forefalden en sær heftig Træfning i Jtalien. De franske gik paa denne Dag med 4 Divisioner over Minciofloden og besatte Pozzolo. De keiserl. sloge de franske tilbage 3 Gange; den sidste Gang var det Nat. Derpaa samlede de franske sig ved Borghetto den 26, sloge en Broe ved Montzambano og satte Tropper derover, der angrebe og sloge de keiserl. Forposter. Grev Bellegaarde lod dem derpaa angribe og deres venstre Fløi var alt slaaet tilbage, da de uventet fik en nye Forstærkning fra Montzambano og derved bleve istand til at nøde de keiserl. til Retirade. De keiserl. trak sig derpaa tilbage bag Eisch. Tabet af Folk er betydeligt paa begge Sider. Den 24 angreb de franske Tonal; men bleve med Tab drevne tilbage. Jlde var det, at ovenstaaende uheldige Slag skulle holdes netop den samme Dag, Vaabenstilstanden blev sluttet i Steyer. Man er nu bange for, at vi maae give Slip paa Mantua; men man glæder sig paa den anden Side veed, at der nødvendig maae blive Fred, da de franske Armeer i Tyrol og Jtalien let kunne samles og afskjære vor Armee Tilbagemarschen.
Viborger Samler, 1801-01-19
Af Overøsterrig forlanger Moreau 8 Millioner Krigsskat.
Viborger Samler, 1801-01-19
Studenterne her, ere anmodede om at bevæbne sig, Garnisonen og marscherer til den behmiske Legion, store Magasiner anlægges og alt opbydes til at væbne sig. Paa Voldene her, arbeide daglig 6000 Mennesker. Den keiserlige Nobelgarde har faaet deres Sold 3 Maaneder forud. (Dette pleier ej at skee uden naar Hoffet reiser.)
Viborger Samler, 1801-01-19
Paris d. 5 Januar. General Brüne melder.
Viborger Samler, 1801-01-19
at de franske den 25de og 26de Decbr. have tilfægtet sig en vigtig Seir, hvorved de keiserlige have mistet endeel Fahner, 24 Kanoner og 8000 ere fangne.
Viborger Samler, 1801-01-19
Desolles melder den 24 Decbr. fra Hovedqvarteret i Steyer, (hvor Vaabnstilstanden Dagen efter blev sluttet) "at General Lecourbe havde fanget 4 a 500 keiserl. og General Richepanse var rykket ind i Steyer, hvor de keiserl. efterlode 17 Kanoner og 4000 Fangne. Han siger: Fiendens Tab af Mennesker, Heste, Munition og Bagage er uhyre. J Linz have vi fundet 10,000 Fade Meel og 25,000 Sække Havre.
Viborger Samler, 1801-01-19
Amsterdam d. 6. Januar. En Stafette har hertil bragt den Efterretning, at Konsulerne have tilkiendegivet det Lovg. Korps, at Grev Cobenzl den 31 Decbr. havde forlangt at slutte en Separatfred med Frankrig, Konsulerne sige der disse mærkelige Ord "Regieringen, sine Grundsætninger og Menneskehedens Øn skeer troe, erklærer dem og hele Europa sine Hensigter. Den venstre Rhinbred maae blive Frankrigs Grændse; den tager intet af den høire. Europas Jnteresse tillader ej, at Østerrigs Herredømme gaaer over Etsch. Den bataviske og helvetiske Republik blive forsikrede deres Uafhængighed. Vore Sejre udvide vor Begiærlighed. Østerrig maae ikke vente det afsine Tab, som den ei kunne vinde ved Seire. Disse ere Regieringens ufravigelige Tanker; Frankrigs Lykke. skal bestaae i, at den giengiver Tydskland og Jtalien Freden, og dens Roes deri, at den befrier det faste Land fra Engellands gierrige og fiendtlige Genius; og skulle vor gode Troe og Love endnu engang skuffes, da skal intet afholde os fra, at føre vore seierrige Vaaben lige til Wien, Prag og Venedig." Af dette Sprog, hvis det er ægte, kan man da slutte sig til Fredsvilkaarene.
Viborger Samler, 1801-01-19
Franckfurt d. 6 Januar. Endnu den 29 Decbr. har der i det Fuldaiske været en blodig Træfning mellem de franske og Friherre Albinis Korps. De franske vandt i Begyndelsen; men maatte tilsidst vige for de tapre Maynzer - hertil er kommen 20 Læs franske saarede. Her skal, mens Vaabenstilstanden varrer, ligge 2000 Hollændere i Garnison.
Viborger Samler, 1801-01-19
Blandede Efterretninger. Lesgierne (der boe ved det Caspiske Hav,) ere d. 11te Novbr. faldne ind i Georgien (Grusinien) der staaer under russisk Beskyttelse; men 10,000 Georgier, understøttede af 2 russiske Batallioner med Artillerie, have saaledes afbanket Lesgierne, at 1500 bleve paa Pladsen og Resten forlode Leiren med alt Tilbehør.
Viborger Samler, 1801-01-19
Paa den tyrkiske Flaade ved Constantinopel, har og været Klammerie, mellem tyrkiske og russiske Matroser, hvorved Tyrkerne endog have dræbt nogle russiske Officerer; Storherren har ladet de dræbte Officerer begrave med Honører og lovet, at lade dem, der dræbte dem, tilbørlig hænge, slaae eller qvæle. Nu aabnes igien Communicationen mellem Spanien og Frankrig, dog maae der være behørig Attest med, at de er komme fra de forhen befængte Steder. Dog tillades Bomuld ikke at indføres.
Viborger Samler, 1801-01-19
I Amsterdam er i afvigte Aar døbte 4384 Børn, kopulerede 1858 Par, døde af begge Kiøn 11424, der er 4247 mere, end forrige Aar.
Viborger Samler, 1801-01-19
Hertugen af Sachsen Meinungen har til hans nyfødte Arveprindses Daab, buden hele sit Land til Faddere. De mødte ved Deputerede, neml. den aldste Mand og yngste konfirmeerte af hvert Sogn; Prindsen lod han kalde Bernhard Erich Freund (det sidste, fordi han skulle være Undersaatternes Ven.)
Viborger Samler, 1801-01-19
Til Vaabenstilstandens Punkter høre endnu Atde keiserl. strax rømme Granbundten i Tyrol og Karnthen; fra Fæstningerne marschere de med deres Vaaben, og Bagage; men Artillerie og Munition maae de ei tage med og kun saameget Proviant, som de behøve for at komme til Demarcationslinien. Men de keiserl. Magasiner i Tyrol blive til Keiserens Disposition. Den tyrolske Landbevæbning skal ophøre, men de franske vil ei blande sig i Regieringen og overalt skal de Lande dem inddrømmes, staae under deres Beskyttelse og Jndvaanernes Gods og Meninger blive uanfægtede.
Viborger Samler, 1801-01-19
De tyrkiske Pachaer vedblive deres Opsætsighed
Viborger Samler, 1801-01-19
mod Storherren. J Romelien har Batal Pacha 2 Gange i Novbr. angrebet Rebellerne, men uden Nytte. Et andet fiendtligt Korps ved Adrianopel rykkede han imod og lod hugge Hovedet af Undergouvernøren i Adrianopel, fordi han var i Forstaaelse med dem. Pasvan Oglu har ved Niza tabt et Slag mod Pachaen af Belgrad og mistet 500 døde. Han er nu trukket i Vinter=Qvarteer. Pachaen af Janina rebellerer og mod Porten. Han vil være Konge over Grækenland, og skal eie 30 Millioner Piastre.
Viborger Samler, 1801-01-19
Kongen af Spanien har ganske uventet afsat Statsekretairen for det uden. Departement Hr. Urquijo og forviist ham Madrit; hans Eftermand er Don Pedro de Cavallos.
Viborger Samler, 1801-01-19
Den tapre keiserl. Commandant Dallaglio er nu efter Conventionen marscheret ud af Fæstningen Warz, burg. Hollænderne siger man skal ligge der.
Viborger Samler, 1801-01-19
Kongen af Sverrig tiltraade d. 23 Decbr. sin Tilbagerelse fra Petersburg. Han fik af Keiseren Maltheserriddernes store Kors, og har sluttet en Subsidie og en Handelstractat med Rusland.
Viborger Samler, 1801-01-19
I Amsterdam uddeles nu og den rumfordske Suppe til de mange Fattige.
Viborger Samler, 1801-01-19
Qvægsygen grasserer i det Mecklenborgske og ved Lübeck. Man slagter desaarsag for Fode; der i det mindste nedsætter Kiødets Priis betydelig.
Viborger Samler, 1801-01-19
Jndenlandske Efterretninger. Under 19 December f. A. er, igjennem det danske Cancelli, udfærdiget en Forordning, som bestemmer de Betalinger, der tilkomme Rettens Betiente i Danmark for Embeds=Forretninger. Dens væsentlige Jndhold er følgende: At, ligesom Hs. Majestæt allerede har, ved Sportel-Reglementet for Norge, foreskrevet de Betalinger, som tilkomme Rettens Betiente i bemældte Rige, for Embeds=Forretninger; saa har Allerhøistsamme og fundet fornødent, nøie at bestemme de Salarier, som Rettens Betiente i Danmark maae nyde for deslige Forretninger, samt at tilføie passende Straffe for dem, som maatte giøre sig skyldige i Overtrædelser af de ved denne Anordning fastsatte Regler, hvilke ere, som følger: 1ste Afdeling. Om den Betaling, som tilkommer Rettens Betiente for de Forretninger, hvilke henhøre til Doms Erhvervelse og Vidneføring, m.v. 1ste Kapitel. Angaaende Rettens Betiente ved Under=Retterne: 1ste Artikel. Rettens Betiente ved Underretterne i Kiøbstederne. a) Dommerens Betaling. a. a. Sager, hvis paagieldende Sum er 15 Rdlr. og derover, samt Sager, hvis Gienstand ikke er Penge eller Penges Værd. 1) En Hoved Stevnings Udstedelse af Dommeren, hvad enten det er Doms eller Vidne=Stevning, eller begge tillige, betales med 32 Sk. a. Naar Parterne bruge private Stevninger, eller Kalds=Sedler, betales intet til Dommeren for Udstedelsen. b. Den, som begiærer Stevningen udstedt af Dommeren, indleverer til ham et Koncept dertil, med en derpaa tegnet, af Reqvirenten eller hans Fuldmægtig underskreven, Begiæring om Stepningens Udstedelse. c. Tilligemed dette Koncept lader den Stevnende følge en Kopie deraf, hvilken Dommeren leverer ham tilbage, med Paategning om dens Jndleverelse. d. For den ovenansorte Betaling skal Dommeren reenskrive, og ved Underskrift autorisere samt forsegle Stevningen. c. Betalingen for Stevningens Udstedelse er den samme, hvad enten een eller flere Personer derved indvarsles. a) For en Stevnings Forkyndelse betales, for hver Person, som stevnes, enten det er Part eller Vidne, til hver af Stevningsmændene 12 Sk. 3) For Sagens Anhængiggjørelse i Retten, ved Stevningens Fremlæggelse, betales (hvad enten det er i en Domsreller Vidne Sag, eller Stevning til begge Deele under eet) til Dommeren 48 Sk., uden Hensyn til, om een eller flere Personer stevnes. 4) For en Kiendelse om Opsættelse, betaler den Part, som begiærer Opsættelsen, 12 Sk. til Dommeren, hvad enten Opsættelsen bevilges eller ikke.
Viborger Samler, 1801-01-19
(Fortsættelsen følger.)
Viborger Samler, 1801-01-19
Den Hamborger nene Zeitung melder fra Kbhn. d. 6 Januar, I Dag veed man, at der d. 16 f. M. er i Petersborg sluttet en Convention mell. de nordiske Magter, ang. en bevæbnet Neutralitet, der skal grunde sig paa Neutralitetskonventionen af 1780, og det saaledes, at Danmarks Forbindelser med andre Magter intet lider derved. Søekadetterne ere og tagne i Eed her, som ellers ikke pleier at skee. Man mener det er fordi de mueligt blive brugte paa Flaaden.
Viborger Samler, 1801-01-19
100 Mand ere fra Kbhns Garnison komne til Helsingøer, for at arbeide med paa Batterierne. Ligesaa er der og udtaget af hvert Regiment i Kbhu. 1 Officeer og 10 Underofficerer, der skal forfærdige alle Slags skarpe Patroner.
Viborger Samler, 1801-01-19
J Viborg Stift ere i afvigte Aar: vide 529 Par, fødte Drenge 869, Piger 799 ialt 1766, og deraf 93 uden Ægteskab og 114 have været dødfødte. Døde af Mandkiøn 871 af Qvindkiøn 844, ialt 1715. Af de Døde have 1 Kone oplevet 100 Aar og 16 af begge Kiøn have levet fra 90 til 100de. 759 Børn ere døde under 10 Aar der maae tilskrives Børnekopper og Kighoste.)
Viborger Samler, 1801-01-19
Ved ulykkelig Hændelse ere druknede 17 (hvoriblant 12 Mand af et engelsk Skibs Besætning, de strandede ved Læssøe den 18de Decbr. 1799, mens de arbeidede sig til Land, frøs 7 Matroser ihiel i Baaden, Resten dede for eller siden og af dem alle 13, levede kuns Tømmermanden, (der blev en Krøbling af Koldbrand) 2 ere fundne døde, 1 er hastig død af Hoste, 4 ere ved Nedfald qvalte eller strax efter døde.
Viborger Samler, 1801-01-19
Viborg Torvepriser den 17 Januar. Rug Tden. Rdlr., Byg 4 Rdlr., Smør Pdt. 16 s., Kiød 5, 6, a 7 s., Tælle 16 s.
Viborger Samler, 1801-01-19
Befordringer og Afgang. Under det danske Cancellie: Den til de nordamerikanske Stater bestemte Minister=Resident og General=Konsul, P. B. Olsen, besk. til geheime Legations=Raad, med virkel. Etatsraads Rang: Kirurg J. A. Schneider til Assistent ved det for Radesygen anlagte Sygehuus i Flekke fjord; Sognepræsten for Søllerød Menigh. i Siælland, C. Nyeholm, til Sognepræst i Nyborg; Hospitalspræsten i Kolding, N. H. Jürgensen, til Sognepræst for Hoe og Ørby Mernigheder i Ribe Stift; den residerende Kapellan for Næs Præstegiæld, H. C. Moltzau, til Sognepræst for Hurdalens Menigh. i Aggershuus Stift; Sognepræsten for Spandet Menigh., C. M. Krarup, til Sognepræst for Alslev og Hostrup Menigheder i Ribe Stift; Kand. Theol. F. Bloch til Sognepræst for Qvong og Lyhne Menigheder i Ribe Stift; Kand. Theol. S. C. C. Fog til Sognepræst for Spandet Menighed, i Ribe Stift.
Viborger Samler, 1801-01-19
Under det tydske Cancellie: Pastor til Neukirchen i Tønder Amt, A. C. J. Schmidt, konfirmeret til 3die og dansk Præst ved Stadskirken i Tøndern; Kjøbmand H. S. Juncker ligeledes til Raadmand i Tøndern. Under Generalitetet: Den ved Kronprindsens Regiment til Fods staaende Auditor, Over Auditor Wiencken, efter Ansøgn., i Naade afskediget med Pension.
Viborger Samler, 1801-01-19
Vacance. Birkerød Sognekald i Sjælland, 264 Rdlr.; Sig dals Sognekald i Aggershuus Stit, 500 Rdlr.; Grund før og Spørring Sognekald i Aarhuus Stift, 280 Rdlr.
Viborger Samler, 1801-01-19
Døde. Kbhn.: Student Niels Steenberg, 85 A. Tømmermester Lars Christensen Hasselriis, 85 A. Jomfr. Ane Marie Hansen, 23 A. Jomfr. Nyegaard, 10 A. Enkemad. Mette Kirst. Høyer fød Leerke, 39 A. Mad. Frid. Lov. Reinhard, fød Hensel, 60 A. Fribager Johan Kreutzkam, 44 A. Enkemad. Maren Nicolaisen, fød Kier, 80 A. Helsingøer: Frue Christiane Petronelle Wilde, fød Harboe. Roeskilde: Frue Maria Elis. Tsherning, fød Schor. Odense: Bogbinder Joh. Gottlied Meyer, 74 A. Karbeks Præstegaard. Sognepræsten Christian Frid. Bast. Birkerød: Sognepræst Tryde. Stege paa Møen: Postmester Niss Bøiesen, 76 A. Aalborg, Kapitain ved 3 jydske RegimensPaul Frid. v. Harbou. Hals: Enkemad. Ane Elis. Hartwich, fød Obel, 79 A. Sevel Præstegaard: Sognepræst Ove Thorning, 76 A., som over i 50 Aar havde været Præst. Udbyehøi, Lotsoldermand Johan August. Tvede: Sognepræst Lars Blichert 79 A. Langeslund i Hiøring Amt: Avlsforvalter Jver Lyhne. Viborg, Mads Christensen Feldbereder, 78 A.